open-index/open-wikipedia-markdown huggingface dataset:
Girlfriends Films

**Girlfriends Films** is in Amerikaanske pornografyske filmstudio dy't fêstige is yn it Kalifornyske Valencia. It bedriuw bestiet sûnt 2002 en leit him benammen ta op 'e produksje fan pornografyske films fan it subsjenre fan 'e lesbyske pornografy.

## Skiednis
Girlfriends Films waard yn 2002 yn Reseda oprjochte troch Dan O'Connell en in twadde pornoregisseur dy't gebrûk makket fan 'e skûlnamme Moose ("eland"). Yn 2002 tsjinnen dy beide as direkteur, resp. ûnderdirekteur fan 'e studio. Yn desimber 2012 ferhuze de studio nei Valencia. Op 1 jannewaris 2014 waard bekendmakke dat Moose it oandiel fan O'Connell yn it bedriuw opkocht hie. O'Connell is noch altyd eigner fan Groundwork Visions, de eigentlike studio, dy't films makket dy't eksklusyf útbrocht wurde troch Girlfriends Films.

## Wurkmêd
Oars as de measte pornografyske filmstudio's, dy't lesbyske pornografy gauris as bykomstichheid beskôgje, hat Girlfriends Films him eksklusyf talein op dat subsjenre fan 'e pornografy. Dêrby skriuwt en regisearret Dan O'Connell 95% fan 'e films. Hy hat sein dat Girlfriends Films war docht om echte lesbiënnes en biseksuële froulju te finen, ynstee fan heteroseksuële aktrises yn te setten dy't *[[gay-for-pay]]* binne.

Girlfriends Films stiet der ek om bekend dat it in protte oan filantropy docht. Eltse moanne wurdt ien fan 'e aktrises út 'e films fan 'e studio oanwiisd, dy't dan in goed doel útkieze mei, wêroan't Girlfriends Films yn har namme $1000 skinkt. Organisaasjes dy't sa'n skinking ûntfange meien hawwe, binne û.m. Planned Parenthood, in organisaasje dy't him taleit op sûnens by fuortplanting; Lambda Legal, in boargerrjochte-organisaasje dy't him yn set foar homo's, lesbiënnes, biseksuëlen, transseksuëlen en lju mei HIV en AIDS; en it publike radionetwurk NPR.

## Yn 'e media
Yn 2011 hie it *[[CBS (telefyzjenetwurk)|CBS]] 4 Nightly News* yn Miami in reportaazje oer de tanimmende oanwêzigens fan 'e Amerikaanske pornoyndustry yn súdlik Floarida. Dêryn kaam Moose, doe noch de ûnderdirekteur fan Girlfriends Films, oan it wurd. Sitaat: *"Ut it eachpunt fan 'e sakewrâld is it sa dat pornokonsuminten oer de hiele wrâld wenje. [...] In protte fan it jild dat sy betelje foar harren films bedarret hjirre yn 'e foarm fan it lean fan 'e pleatslike aktrises en oare wurknimmers fan de pornoyndustry. Dy jouwe dat op har beurt wer út binnen 25&nbsp;km ôfstân fan wêr't se wenje. Dat, it meitsjen fan pornofilms is it perfekte sakemodel om jild út 'e hiele wrâld wei nei in pleatslike ekonomy ta te lieden. En boppedat taast de pornoyndustry yn ferliking mei in protte pleatslike ûndernimmings amper it miljeu en ekosysteem oan."*

## Keppelings om utens
*Offisjele webside fan Girlfriends Films
Marie Laveau

**Marie Laveau** (New Orleans, Louisiana, 10 septimber 1801 – dêre, 15 juny 1881) wie in Kreoalske voodoopreesteresse dy't aktyf yn New Orleans wie. Marie Laveau II (1827&nbsp;— c. 1895), har dochter wie ek dwaande mei voodoo en de Louisiaanke ferzje fan Voodoo. Mem en dochter hiene in soad ynfloed op harren oanhingers, donkere en wite minsken. Yn it generaal is der net in soad mei wissichheid oer har magyske/paranormale karriêre te sizzen.

## Biografy
Histoaryske ferslaggen wolle ha dat Marie Laveau as frij persoan berne waard yn it Frânsk Kertier fan New Orleans, op tongersdei 10 septimber 1801. Se wie in dochter fan twa frije swarte Amerikanen dy't beide fan mingd rasiaal komôf wiene, ien wie in Kreoal út Louisiana. Op 4 augustus 1819 boaske se oan Jacques (of Santiago, neffens oare boarneni) Paris, ek in frij swart persoan dy't út Haïty emigrearre wie. 

Marie waard kapster en hie ferskate begoedige, wite famyljes ûnder har klanten. Tagelyk lei se har mei ien fan har dochters ta op voodoorituelen dy't bot basearre wiene op it Roomks-katolike leauwe. Sa krige se rillegau de bynamme *Voodoo Queen* (Voodoo Keninginne). Tsjinstwurdich tinke in protte ûndersikers dat Laveau har oannimlikens en betrouberens fersterkje koe troch har wurk yn de kapsalon, dêr't se alle dagen ferhalen oer buertbwenners opfong. Boppedat soe se neffens guon skiedkundigen in eigen bordeel hân hawwe, wat har noch mear de nedige (persoanlike) ynformaasje oplevere. Sadwaande soe Laveau by har praktiken in tûk manipulator fan de publike waarnimming west hawwe kinne.

Op 16 juny 1881 ferskynde de rou-advertinsje fan Laveau yn New Orleans yn de kranten. Se soe in dei earder in natuerlike dea stoarn wêze. Ferskate minsken soene har dêrnei noch libbend sjoen hawwe. Faaks hawwe dy har troch elkoar helle mei har dochter Marie dy't nei de dea fan har mem fierder gie mei de voodoopraktiken. Marie Laveau II waard sa rillegau oansjoen as de nije *Voodoo Queen*.

Der wurdt wol oannaam dat Marie Laveau beïerdige is yn de krypte fan de famylje Glapion op it Sint Louis Begraafplak Nû. 1 yn New Orleans, mar dêr is striderij oer. Yn alle gefallen lûkt dat grêf in protte toeristen. 

## Laveau yn fiksje
Marie Laveau is oant no ta in populêr karakter yn ferskaat oan fiksje bleaun. Har status fan *Voodoo Queen* makket dat Laveau faak as in sterk en betûft voodooprysteresse ôfbyld wurdt, mei de nedige optochte oerdriuwing. Dr. John skreau in liet oer har en de pogroep Redbone hie in hit mei harren *Witch Queen of New Orleans*.

## Literatuer
* Martha Ward: *Voodoo Queen: the spirited lives of Marie Laveau*, University Press of Mississippi, 2004, ISBN 1-578-06629-8
* Ina Johann Fandrich: *The mysterious Voodoo Queen, Marie Laveaux: A study of powerful female leadership in nineteenth century New Orleans*, New York: Routledge 2005
Emma Brunt

**Emma Brunt** (De Haach, 24 desimber 1943) is in Nederlânsk sosjolooch en publisist. Se wie ûnder mear kolumniste fan de Haagse Post en Elsevier. Tsjintwurdich is se meidogger fan deiblêd Het Parool en opinywykblêd HP/De Tijd. 

## Persoanlik
Yn 1964 boaske hja oan Lodewijk Brunt; se giene út elkoar yn de jierren santich. 

## Bibliografy (in kar)
* 1977: *Boerinnen, burgeressen en buitenlui. Een antropologisch onderzoek naar vrouwenverenigingen in een Nederlandse plattelandsgemeente*.
* 1979: *Je zal je zuster bedoelen. Eigentijds feminisme*. 
* 1981: *Het goede leven* (mei Lodewijk Brunt).
* 1986: *Jaloers. Gesprekken over jaloezie*.
* 1986: *Een theemuts vol tragiek. Columns*. 
* 1992: *Een Rus over de vloer*.
* 1993: *Een ringetje rook*. 
* 1994: *De breinstorm. Over depressie en Prozac*.
* 2008: *Slecht nieuws voor iedereen. Over het ongerief van ouder worden*.
* 2010: *Onwijs oud. Over de dubieuze zegeningen van het ouder worden*
Filippo Zappata

**Filippo Zappata** (Ancona, 6 july 1894 – Gallarate, 30 augustus 1994) wie in Italjaansk yngenieur en fleantúchûntwerper.

Zappata waard berne yn Ancona. Hy wurke foar Gabardini, Cantieri Riuniti dell'Adriatico (CANT), Blériot, Breda en Agusta. Yn de jierren tritich ûntwurp er in tal súksfolle  wetterfleanmasines mei mear as ien motor lykas de CANT Z.501, CANT Z.506 en de middelswiere bommesmiter CANT Z.1007. Zappata syn ûntwerpen makken 15 earste flechten en setten 41 wrâldrekords yn de loftfeart del mei testpiloat Mario Stoppani oan de stjoerstôk. 

Yn de jierren fjirtich makke er it ûntwerp foar in grutte fjouwer-motorige passazjiersfleanasine, de Breda-Zappata BZ.308. Hy stoar yn Gallarate yn 1994 yn de âldens fan 100 jier.
Enoch Seeman

**Enoch Seeman jr.** (Danzig,  om 1694 - Londen, 1744) wie in keunstskilder dy't him benammentlik talei op potretskilderjen. Hy kaam út in skildersfamylje fan Flaamsk komôf.

## Keppeling om utens
* *List fan portretten fan Enoch Seeman
Trimdiel

In **trimdiel** as **trimdel** is Aldfrysk foar *tredde part*. It wurd trim, (Aldfrysk: *thrim*, ek tryn=trije), is noch werom te kennen yn *[[Trynwâlden]]*).  It wie in steatkundich ûnderdiel fan guon gritenijen, benammen yn Ljouwerteradiel, Skoatterlân en Utingeradiel. Bestjoerlik hienen de trimdielen faak betsjutting as bygelyks it gebiet dat in eigen eehear ôffurdige.

Yn Ljouwerteradiel waard de opdieling yn trimdielen ek in skieding doe't it Middeltrimdiel ta de klokslach fan Ljouwert waard, en it  Noardertrimdiel en it Sudertrimdiel oerbleaunen as twa losse parten dy't tegearre Ljouwerteradiel wienen.

## Sjoch ek
* fiarndel
*
Middeltrimdiel

It **Middeltrimdiel** fan Ljouwerteradiel wie it middelste trimdel fan dy gritenij. It is yn de 15e iuw ta de klokslach fan Ljouwert wurden. Dêrfoar omfieme it Bilgaart, Kammingabuorren en Kleaster Fiswert.
Sudertrimdiel (Ljouwerteradiel)

It **Sudertrimdiel** fan Ljouwerteradiel wie it súdlikste trimdiel fan dy gritenij. Mei't it middeltrimdiel net mear part fan de gritenij wie, en it Noardertrimdiel en it Sudertrimdiel losse parten waarden woeks de selsstannichheid fan it Sudertrimdiel. Mei de ynfiering fan it sintraal bewâld troch de Saksen waard it lykwols weromset yn de struktuer as part fan Ljouwerteradiel.

Op 29 desimber 1943 waard it Sudertrimdiel troch weryndieling part fan de gemeente Ljouwert.

It trimdiel omfieme Wurdum, Wytgaard, Swichum, Goutum, Huzum, Himpens, Tearns
Al Azizja

**Al Azizja** as **Azizija** (Arabysk: العزيزيه ) is in plak yn it noardwesten fan Lybje sa'n 55 km súdwest fan Tripoly.

Op 13 septimber 1922 waard yn Al Azizja yn Lybje 58 graden yn it skaad metten, de heechste bûtentemperatuer ea metten. Sûnt 2012 beskôget de Wrâld Meteorologyske Organisaasje de mjitting lykwols as in flater.

## Keppeling om utens
* Kaart/satellytbyld fan Al 'Aziziyah
Gazprom

**Gazprom** is in Russysk ierdgasbedriuw. It is yn 1989 ûntstien as privatisearring fan it Russyske steatsgasbedriuw. Lykwols hat it Russyske bewâld al de mearheid yn it bedriuw (50,002% fan de oandielen yn 2008), wat makket dat it bedriuw him rjochtet nei de hearsker fan Ruslân. It bedriuw leveret ierdgas oan Ruslân en in protte oare lannen yn Jeropa.
Anna Folkema

**Anna Folkema** (Dokkum, doopt 22 maaie 1695- Amsterdam, beïerdige 8 oktober 1768) wie in Frysk 18e iuwsk graveur en skildereresse.

## Libben en wurk
Se waard berne yn Dokkum as dochter fan goudsmid en graveur Johann Jakob Folkema (†1735) en Brechtsje Jacobs Faber († 1728). Se wie de suster fan Jacob Folkema en fan Fopke Folkema. Om 1708 hinne ferfear de húshâlding nei Amsterdam dêr't se meiïnoar in bedriuwke foar it meitsjen fan printen begûnen.

Anna Folkema bleau frij faam en waard, lykas ek har broer en heit, beïerdige yn de Westertsjerke yn Amsterdam.

## Wurk
Ta it wurk fan Anna Folkema hearre ûnder mear printen fan gebouwen en tsjerken yn Amsterdam, tekeningen fan bern, printen fan dwergen, in tekening fan de skilder Johannes van Bronkhorst, portretten fan de predikanten Johannes Boskoop, Pieter Schrijver, Martinus Snethlage en Jacobus Tyken. Fan dy skilderijen makke har broer Jacob Folkema printen. Ek in rige portretten fan leden fan de Utertske famylje Van Royen, fan om 1735 hinne, wurdt oan Anna Folkema taskreaun.

Har etsen en gravueres ferskynden yn:
* *Il callotto resuscitato, oder Neu eingerichtes Zwerchen Cabinet* (Amsterdam 1716, en om 1720).
* R. van Leuve, *’s Waerelds koopslot of de Amsteldamse beurs*, opnaam yn: *Idem, Mengelwerken* (Amsterdam 1723) [printen fannijs brûkt yn: *Gebouwen, gezichten en oudheden der stad Amsterdam* (Haarlim 1741, 1744)]. 
* Claas Bruin, *Dichtmaatige gedachten over honderdvyfenvyftig bybelsche printverbeeldingen* (Amsterdam 1727). 
* Oar wurk yn û.m.: Ryksprintekabinet (Amsterdam), Stedsargyf Amsterdam (Argyf famylje Backer).
Jacques Goudstikker

**Jacques Goudstikker** (Amsterdam, 30 augustus 1897 – o/b fan de SS Bodegraven, It Kanaal, 16 maaie 1940) wie in wichtich Joadsk-Nederlânsk keunsthannelaar, yn it Ynterbellum. Goudstikker flechte doe't Nazy-Dútslân Nederlân oermastere yn 1940. Underweis nei Ingelân knoffele er nachts yn it frachtrom en beswiek er oan 'e ferwûnings (in skedelfraktuer) dy't er dêrby oprûn. De keunstsamling dy't Goudstikker efter liet, mei ûnder mear goed 30 Nederlânske 'âlde masters', waard yn de Twadde Wrâldkriich troch Hermann Göring stellen.

## Literatuer
* Pieter den Hollander en Melissa Müller, *Jacques Goudstikker. 1897–1940*, yn: Melissa Müller und Monika Tatzkow, *Verlorene Bilder. Verlorene Leben. Jüdische Sammler und was aus ihren Kunstwerken wurde*, Mänchen ²2009, Lizenzausgabe für die Wissenschaftliche Buchgesellschaft Darmstadt, ISBN 978-3-534-23471-4, S. 214–229
* Peter C. Sutton, *Reclaimed. Paintings from the Collection of Jacques Goudstikker*, Yale University Press 2008, ISBN 978-0300137293

## Keppeling om utens
* De 202 Goudstikker-skilderijen digitaal te besjen
Johann Friedrich Stöver

**Johann Friedrich (Hans) Stöver** (Bremen, 9 augustus 1899 - dêre, 1981) wie in Dútsk kampkommandant. Hy hie de bynamme *Nelis*.

Yn de Twadde Wrâldkriich wie er *[[Schutzstaffel|SS]]-Schutzhaftlagerführer I* yn kamp Amersfoart. Hy wie dêr de twadde man ûnder *SS-Obersturmführer* Walter Heinrich.

*SS-Untersturmführer* Stöver hie earder kommandant west fan Kamp Schoorl en hie yn Amersfoart faak de lieding oer it kamp, meidat Heinrich geregeldwei op oare plakken tahold. Hy waard 'oplaat' troch twa SS'ers út konsintraasjekamp Dachau, dy't troch Heinrich oanhelle wiene om te 'learen hoe't de beweitsers mei de finzenen omgean moasten'.

Stöver hat neffens tsjûgen teminsten ien Sovjet-Russische kriichsfinzene eigenhannich deamakke troch him de harsens yn te slaan mei in stik branhout. Teffens naam er iten dat foar de finzenen ornearre wie yn beslach, wat dêrnei by de kamplieding bedarre. Hy wie kommandant fan in fjoerpeloton dat arrestanten sûnder foarm fan proses fusillearje moast.

Doe't Heinrich yn 1943 it kamp ferliet, folge Stöver him net op, mar waard de tredde man *SS-Schutzhaftlagerführer II* Karl Peter Berg *Lagerkommandant*. Stöver ferdwûn fan it toaniel. 

Op 7 juny 1949 waard Stöver troch it Bysûnder Gerjochtshof yn Amsterdam ta libbenslange finzenisstraf feroardield. Hy waard fêstset yn Breda. Yn 1950 waard er troch de Byzondere Ried fan Kassaasje ta de deastraf feroardield, mar in jier letter waard dy straf feroare yn libbenslang. Maaie 1959 waard de libbenslange straf wizige yn 23 jier en fjouwer moannen. Yn novimber 1960 waard Stöver frijlitten en gie er werom nei Dútslân.
Antonio Napolioni

**Antonio Napolioni** (Camerino, 11 desimber 1957) is in Italjaansk roomsk-katolyk geastlike. Hy is sûnt 2015 biskop fan Cremona en folge doe Dante Lafranconi op.               

## Libbensrin
Napolioni waard yn 1957 berne yn Camerino, yn 'e Italjaanske regio Marke. Hy begûn mei in stúdzje rjochtsgeleardheid oan de Universiteit fan Camerino, mar besleat letter om nei it seminaarje fan Fano te gean.

Napolioni waard ta pryster wijd op 25 juny 1983. Op 16 novimber 2015 waard er ta biskop fan Cremona beneamd. Op 30 jannewaris 2016 waard er ta biskop wijd troch syn foargonger Dante Lafranconi, biskop-emeritus fan Cremona. 

## Keppelings om utens
* Biografy op ''CatholicHierarchy.org''
ING

De **ING**, formeel **ING Bank**, is in bank yn Nederlân, dy't yn 1991 ûntstie út 'e âlde NMB. Yn 2009 gie ek de Postbank yn 'e ING op. Yn Nederlân hat de bank likernôch 250 kantoaren en mear as njoggen miljoen rekkenhâlders. De ING is lykwols ek yn oare lannen aktyf. Njonken banktsjinsten leveret de ING ek in tal oare langtiidske finansjele tsjinsten, lykas jild útsette en pinsjoenen.
Parallel (geografy)

In **parallel** as **breedtesirkel** is in sirkel oer it ierdoerflak fan de punten mei deselde ôfstân ta de evener. By útwreiding kinne parallellen ek op oare planeten tapast wurde.

## Relaasje mei evener
Foar in parallel jildt dat eltse line troch troch it midspunt fan de Ierde en in punt op de parallel deselde hoeke makket mei it flak troch de evener. Oars as by de meridianen moetsje de parallellen elkoar net; de sirkels rinne parallel. Om't elts punt dêrmei op mar ien parallel leit is dat de parallel fan dat punt. It is mooglik ûnbeheind sokke sirkels te lûken; lykwols is de grutste tapassing dy fan in geografysk koördinatestelsel. Utgeand fan de evener as nulparallel kin foar de parallel fan elts punt op it ierdoerflak de hoeke fêststeld wurde mei it flak troch de evener. Dit kin dan as de iene ordinaat brûkt wurde, as oantsjutting fan de noard-súd posysje.

## Skiednis
Dit systeem is yn de 2e iuw betocht troch Ptolemaeus, dy't útgong fan mjittings fan de sinne. In parallel is dan de line fan punten dêr't de middei-sinne like heech stiet. De wearde fan de parallel wie dan it ferskil fan mei de sinnehichte op evener. Op evennachtsdagen stiet de sinne rjocht boppe de evener, dat it wie it ferskil tusken njoggentich graden en de middei-hichte fan de sinne op de parallel op evennachtsdagen. Om't dit stelsel op de Middellânske See tapast waard, dy't fan east nei west rint, waard dit ferskil mei de evener de *breedte* neamd. Foar in punt noard fan de evener hiet de ordinaat noarderbreedte, foar in punt súd fan de evener is it suderbreedte.

## Bysûndere parallellen
In pear parallellen hawwe in namme:
; 90° Noard : de noardpoal; in sirkel dy't mar ien punt grut is.
; 66° 33' Noard : de noardpoalsirkel - noard fan dizze parallel is der poaldei en poalnacht.
; 23° 27' Noard : de noardlike kearkring - súdlik fan dizze parallel stiet de sinne twa kear yn it jier rjocht boppe.
; 0° Noard/Súd : de evener.
; 23° 27' Súd : de súdlike kearkring - noardlik fan dizze parallel stiet de sinne twa kear yn it jier rjocht boppe.
; 66° 33' Súd : de súdpoalsirkel - súd fan dizze parallel is der poaldei en poalnacht.
; 90° Súd : de súdpoal; in sirkel dy't mar ien punt grut is.
Peyton List

* Peyton List (1986), Amerikaansk aktrise út Massachusetts; spile 'Jane Sterling' yn 'e tillefyzjesearje *Mad Men* en 'Nicole Kirby' yn 'e searje *FlashForward*
* Peyton List (1998), Amerikaansk aktrise út Floarida; spile 'Emma Ross' yn 'e Disney-searje *Jessie*
Ingelske Oarloch

* Earste Ingelske Oarloch (1652-1654), in see-oarloch tusken de Republyk fan de Feriene Nederlannen en Ingelân
* Twadde Ingelske Oarloch (1665-1667), in see-oarloch tusken de Republyk fan de Feriene Nederlannen en Ingelân
* Tredde Ingelske Oarloch (1672-1674), in see-oarloch tusken de Republyk fan de Feriene Nederlannen en Ingelân
* Fjirde Ingelske Oarloch (1780-1784), in see-oarloch tusken de Republyk fan de Feriene Nederlannen en Grut-Brittanje
Slach by Lützen

* Slach by Lützen (1632), in fjildslach yn de Tritichjierrige Oarloch
* Slach by Lützen (1813), in fjildslach yn de Napoleontyske Oarloggen
Russysk-Turkske Oarloch

* Earste Russysk-Turkske Oarloch (1568-1570)
* Twadde Russysk-Turkske Oarloch (1676-1681)
* Tredde Russysk-Turkske Oarloch (1686-1700)
* Fjirde Russysk-Turkske Oarloch (1710-1711)
* Fyfde Russysk-Turkske Oarloch (1735-1739) (ek wol bekend as de Eastenryksk-Turkske Oarloch)
* Sechsde Russysk-Turkske Oarloch (1768-1774)
* Sânde Russysk-Turkske Oarloch (1787-1792)
* Achtste Russysk-Turkske Oarloch (1806-1812)
* Njoggende Russysk-Turkske Oarloch (1828-1829)
* Krimoarloch (1853-1856) (wêryn't de Russen tsjin in koälysje fan Turken, Frânsen, Britten en Piëmontezen fochten)
* Tsiende Russysk-Turkske Oarloch (1877-1878)
* Earste Wrâldoarloch (1914-1918)
Russysk-Sweedske Oarloch

* Sweedsk-Novgorodyske Oarloggen (in rige konflikten yn 'e 12e en 13e iuw)
* Earste Russysk-Sweedske Oarloch (1495-1497)
* Twadde Russysk-Sweedske Oarloch (1554-1557)
* Liifske Oarloch (1558-1582)
* Tredde Russysk-Sweedske Oarloch (1590-1595)
* De la Gardie-kampanje (1609-1610) (in sydkampanje fan 'e Earste Poalsk-Russyske Oarloch)
* Yngryske Oarloch (1610-1617)
* Fjirde Russysk-Sweedske Oarloch (1656-1658)
* Grutte Noardske Oarloch (1700-1721)
* Fyfde Russysk-Sweedske Oarloch (1741-1743)
* Sechsde Russysk-Sweedske Oarloch (1788-1790)
* Finske Oarloch (1808-1809)
Poalsk-Russyske Oarloch

Mei de "**Poalsk-Russyske Oarloch**" wurdt yn de Wikipedy almeast bedoeld: 

de Poalsk-Russyske Oarloch (1919-1921), ek wol de Fyfde Poalsk-Russyske Oarloch neamd

## Oare betsjuttings

* Earste Poalsk-Russyske Oarloch (1605-1618)
* Smolenskoarloch of Twadde Poalsk-Russyske Oarloch (1632-1634)
* Tredde Poalsk-Russyske Oarloch (1654-1667)
* Poalske Súksesjeoarloch (1733-1735)
* Oarloch fan de Konfederaasje fan Bar (1768-1776)
* Fjirde Poalsk-Russyske Oarloch (1792)
* Poalske Opstân fan 1794 (1794)
* Novimberopstân of Poalske Opstân fan 1830 (1830-1831)
* Jannewarisopstân of Poalske Opstân fan 1863 (1863)
* Opstân fan Łódź (1905) (1905)
* Russyske Boargeroarloch (1918-1919)
* Fyfde Poalsk-Russyske Oarloch (1919-1921)
* Russyske ynfal yn Poalen (1939)
Cicero

* Markus Tullius Sisero (Marcus Tullius Cicero), in Romeinsk politikus, jurist, filosoof, skriuwer en orator
** Markus Tullius Sisero de Jongere (Marcus Tullius Cicero Minor) of koartwei Sisero de Jongere, de soan fan 'e boppeneamde
** Kwintius Tullius Sisero (Quintius Tullius Cicero), de broer fan 'e boppeneamde

## Oare bestjuttings
### Geografy
*Cicero (Illinois), in plak yn 'e Amerikaanske steat Illinois
*Cicero (Indiana), in plak yn 'e Amerikaanske steat Indiana
*Cicero (Kansas), in plak yn 'e Amerikaanske steat Kansas
*Cicero (New York), in plak yn 'e Amerikaanske steat New York
*Cicero (stêd yn Wiskonsin), in stêd yn 'e Amerikaanske steat Wiskonsin
*Cicero (doarp yn Wiskonsin), in doarp yn 'e Amerikaanske steat Wiskonsin

### Oar
* 9446 Cicero, in asteroïde
* Cicero (hynder), in racehynder
* ''Cicero'' (tydskrift), in Dútsk polityk tydskrift
Finsk-Russyske Oarloch

* Earste Finsk-Russyske Oarloch of Finske Unôfhinklikheidsoarloch (1919-1920)
* Winteroarloch of Twadde Finsk-Russyske Oarloch (1939-1940)
* Fuortsettingsoarloch of Tredde Finsk-Russyske Oarloch (1941-1944)
Peyton List (1998)

**Peyton List** (folút: **Peyton Roi List**; Floarida, 6 april 1998) is in Amerikaansk tillefyzje- en filmaktrise, model en presintatrise. Hja is benammen bekend wurden mei har rol as Emma Ross yn 'e Disney-komeedzjesearje *[[Jessie (telefyzjesearje)|Jessie]]*, en mei har fertolking fan 'e jonge Jane Nichols yn 'e film *27 Dresses*, út 2008.

## Libben en karriêre
### Jonkheid
Peyton List waard yn 1998 berne yn 'e Amerikaanske steat Floarida, mar har âlden ferhuzen yn 2002 mei harren gesin nei de stêd New York, dêr't List fierder opgroeide. Hja hat twa bruorren, Spencer (har twillingbroer) en Phoenix, dat beide ek akteurs en modellen binne.

### Karriêre
List har earste tillefyzjerol wie as figurante yn 'e soapsearje *As the World Turns* (yn ôflevering 143 fan seizoen 47), yn 2002, doe't se fjouwer jier wie. Har earste filmrol wie ek as figurante, yn 'e superheldefilm *Spider-Man 2*, út 2004, doe't se seis jier wie. Neitiid hie se geregeldwei lytse roltsjes yn films en tillefyzjesearjes. Har earste gruttere rol wie dy fan 'e jonge Jane Nichols, yn 'e film *27 Dresses*, út 2008. Yn 2010 spile List yn 'e film *Remember Me* in famke dat it suske fan it personaazje fan akteur Robert Pattinson narret. Datselde jiers hie se ek in rol yn 'e Disney-film *The Sorcerer's Apprentice*, wylst se teffens mei Jeri Ryan te sjen wie yn *Secrets in the Walls*.

Om dyselde snuorje hinne begûn List te wurkjen as model, sawol allinnich as mei har twillingbroer Spencer. Hja hat ûnderwilens meiwurke oan mear as fjouwerhûndert advertinsjes foar in ferskaat oan bedriuwen. Yn 2009 stie se op 'e omslach fan 'e *Wer nei Skoalle*-edysje it tydskrift *American Girl*, en yn 2011 wie se in model foar it jongereinblêd *Justice*.

Yn 2011 briek List troch mei har rol fan Emma Ross, de âldste dochter yn in gesin mei fjouwer bern, yn 'e Disney-komeedzjesearje *[[Jessie (telefyzjesearje)|Jessie]]*. As tsjinspilers hie se dêrby û.m. Debby Ryan, Karan Brar en Skai Jackson. Sûnt se mei dy rol úteinsette, hat List ferskate kearen yn gastrollen te sjen west yn oare Disney-searjes, lykas *Austin & Ally*, *Good Luck Charlie* en *I Didn't Do It*. Ek yn 2011 hie List in wichtige rol yn 'e ôflevering *Possessed* fan 'e plysjesearje *Law & Order: Special Victims Unit*. Fan 2013 ôf is List ien fan 'e presintators fan 'e show *Pass the Plate*. Yn 2015 waard bekendmakke dat de rige *Jessie* nei dat seizoen ophâlde soe, mar dat List, Brar en Jackson deselde rollen wer opnimme soene yn in noch ûntitele *[[spin-off]]*-rige.

### Priveelibben
List is in aktyf lid fan 'e *[[Disney Channel Circle of Stars]]*. Hja wennet yn Kalifornje.

## Keppelings om utens
*  Peyton List op Twitter
*  Folsleine filmografy fan Peyton List yn 'e ''Internet Movie Database'' (IMDb)
Tween

In **tween** (útspr.: [twi:n], "twiin") is in bern dat de iere jonkheid ûntgroeid is, mar de puberteit noch net berikt hat. De oantsjutting komt út it Amerikaansk-Ingelsk en is in gearlûking fan *between* ("tusken") en *teen* ("tiner"). Yn wurdboeken wurdt dizze leeftydskategory almeast omskreaun as 10-13 jier.
Kornet

* kornet (ynstrumint), in blaasynstrumint
* kornet (rang), in militêre rang by de lânmacht
* 9M133 Kornet, in anty-tankraket fan Russyske makkelei
Bonnie Dundee

* John Graham fan Claverhouse, 1e boarchgreve fan Dundee, in Skotsk ealman en militêr
* ''Bonnie Dundee'' (ferske), in âld Skotsk folkssankje
* ''Bonnie Dundee'' (gedicht), in gedicht en liet fan sir Walter Scott op basis fan it âldere folkssankje
Patrick MacDougall fan Freuch

**Patrick MacDougall fan Freuch** (ek wol skreaun as: Patrick MacDougall fan Freugh) wie in Skotske *[[laird]]* út 'e santjinde iuw, dy't fan Stoneykirk kaam, op it Skiereilân fan Galloway. Hy hearde ta de Clan MacDougall, en wie fan leauwe in presbyteriaan. As sadanich sleat er him oan by it Kovenant, in ferbûn fan lyksinnigen dy't har mei geweld fersetten tsjin 'e polityk fan kening Karel II fan Ingelân en Skotlân om yn Skotlân it anglikanisme ta steatsgodstsjinst te meitsjen.

Yn 1680 waarden as straf foar MacDougall fan Freuch syn opstanningens syn besittings ûnteigene en oan in favoryt fan 'e kening jûn, John Graham fan Claverhouse, boarchgreve fan Dundee. Nei de fal fan Karel syn broer en opfolger Jakobus II en VII by de Glorieuze Revolúsje fan 1688, waard yn 1690 troch it Skotske parlemint in wet oannommen wêryn't beävensearre waard dat MacDougall fan Freuch en alle oare ûnteigene Kovenanters harren besittings weromkrigen.
Douglas

* Douglas (foarnamme), in jongesnamme fan Skotsk komôf

## Geografy
### Plakken
#### Austraalje
* Douglas (Queenslân), in plak yn Austraalje
#### Belize
* Douglas (Belize), in plak yn Belize
#### Falklâneilannen
* Douglas (Falklâneilannen), in plak op 'e Falklâneilannen
#### Feriene Steaten
* Douglas (Alabama), in plak yn 'e Amerikaanske steat Alabama
* Douglas (Alaska), in plak yn 'e Amerikaanske steat Alaska
* Douglas (Arizona), in plak yn 'e Amerikaanske steat Arizona
* Douglas (Chicago), in wyk yn 'e Amerikaanske stêd Chicago
* Douglas (Georgia), in plak yn 'e Amerikaanske steat Georgia
* Douglas (Knox County, Illinois), in plak yn Knox County, yn 'e Amerikaanske steat Illinois
* Douglas (St. Clair County, Illinois), in plak yn St. Clair County, yn 'e Amerikaanske steat Illinois
* Douglas (Indiana), in plak yn 'e Amerikaanske steat Indiana
* Douglas (Massachusetts), in plak yn 'e Amerikaanske steat Massachusetts
* Douglas (Michigan), in plak yn 'e Amerikaanske steat Michigan
* Douglas (Minnesota), in plak yn 'e Amerikaanske steat Minnesota
* Douglas Township (Minnesota), in plak yn 'e Amerikaanske steat Minnesota
* Douglas (Nebraska), in plak yn 'e Amerikaanske steat Nebraska
* Douglas (Noard-Dakota), in plak yn 'e Amerikaanske steat Noard-Dakota
* Douglas (Oklahoma), in plak yn 'e Amerikaanske steat Oklahoma
* Douglas (West-Firginia), in plak yn 'e Amerikaanske steat West-Firginia
* Douglas (Wiskonsin), in plak yn 'e Amerikaanske steat Wiskonsin
* Douglas Center (Wiskonsin), in plak yn 'e Amerikaanske steat Wiskonsin
* Douglas (Wyoming), in plak yn 'e Amerikaanske steat Wyoming

#### Ierlân
* Douglas (Ierlân), in plak yn Ierlân
#### Kanada
* Douglas (Nij-Breunswyk), in plak yn 'e Kanadeeske provinsje Nij-Breunswyk
* Douglas (Ontario), in doarp yn 'e Kanadeeske provinsje Ontario
#### Man
* Douglas (Man), de haadstêd fan it eilân Man
#### Nij-Seelân
* Douglas (Canterbury), in plak yn Nij-Seelân
* Douglas (Taranaki), in plak yn Nij-Seelân
#### Skotlân
* Douglas (Skotlân), in plak yn Skotlân
* Douglas (Dundee), in wyk fan 'e Skotske stêd Dundee
#### Súd-Afrika
* Douglas (Súd-Afrika), in plak yn Súd-Afrika

### Oare geografy
* Douglas (rivier), in rivier yn Ingelân
* Douglaswetter, in rivier yn Skotlân
* Glen Douglas, in delling yn Skotlân
* Kastiel Douglas (Dumfries en Galloway), in kastiel yn súdwestlik Skotlân
* Kastiel Douglas (Súd-Lanarkshire), in kastiel yn sintraal Skotlân

## Botany
* douglasspjirre, in soarte fan spjirrebeam
* douglasiris, in soarte fan iris

## Fiksje
* ''Douglas'' (toanielstik), in toanielstik út 1756 fan John Home
* ''Douglas'' (film), in Noarske film út 1970 fan Pål Bang-Hansen

## Bedriuwen
* Douglas Aircraft Company, in Amerikaanske fleantúchprodusint
* Douglas (motorfyts) in Britske fabrikant fan motorfytsen
* Douglas AG, in Jeropeeske detailhannelssaak

## Oare betsjuttings
* Clan Douglas, in Skotske clan
James Douglas (stoarn yn 1691)

**James Douglas** (Skotlân, 16?? – Namen, 1 septimber 1691) wie in Skotsk legerofsier dy't lange tiid yn Ingelske kriichstsjinst wie.

## Militêre karriêre
Douglas wie in jongere soan fan James Douglas, 2e greve fan Queensberry. Foar't er in militêre karriêre neistribbe, helle er syn eksamens as jurist. Oer syn iere wurkpaad is net folle bekend, mar yn 1684 waard er befoardere ta kolonel en oansteld as kommandant fan it Skotske Rezjimint Fuotwachters, dat doedestiden ta it Ingelske leger hearde.

Yn 1688 waard Douglas yn syn heitelân Skotlân oansteld as oerbefelhawwer fan 'e alle jakobityske troepen, en oan it haad fan in Skotsk leger waard er doe nei Ingelân roppen om 'e fallende Stuart-dynasty te ûnderstypjen. Douglas rûn lykwols oer nei it kamp fan Willem III fan Oranje en dy syn frou Marije II Stuart, dy't Marije har heit Jakobus&nbsp;II ûnttroanen. 

Douglas syn funksje as kommandant fan 'e jakobityske Skotske troepen waard doe oernommen troch syn eardere ûnderbefelhawwer, John Graham fan Claverhouse, boarchgreve fan Dundee. Under de Willemityske Oarloch yn Ierlân fierde Douglas ûnder de Slach oan de Boyne, yn july 1690, dêr't de oanhingers fan Jakobus II foargoed ferslein waarden, it befel oer in willemityske troepemacht fan 10.000 man. Neitiid focht er yn 'e Njoggenjierrige Oarloch yn 'e Spaanske Nederlannen tsjin Frankryk. Yn 1691 sneuvele er by Namen.
Kelly Wallace

**Kelly Wallace** (folút: **Kelly Jean Wallace**; New York, 21 desimber 1966) is in Amerikaansk sjoernaliste, ferslachjouster, presintatrise, tillefyzjeregisseur en tillefyzjeprodusinte fan etnysk Skotsk komôf. Hja is ynternasjonaal bekend wurden mei har wurk foar de nijsstjoerder CNN, mar hja hat ek wurke foar û.m. CBS en FOX.

## Libben en karriêre
### Jonkheid en oplieding
Wallace is hikke en tein yn 'e Newyorkske wyk Brooklyn, dêr't se yn 1966 berne waard. Yn 1983 slagge se dêr foar har middelbere-skoaleksamen oan 'e Sheepshead Bay High School. Dêrnei learde se fierder oan 'e Wharton School of Business fan 'e Universiteit fan Pennsylvania, yn Philadelphia, dêr't se yn 1987 *[[magna cum laude]]* in bachelorstitel yn ekonomy behelle.

### Karriêre
Wallace sette har sjoernalistike karriêre yn 1990 útein as tillefyzjeprodusinte by CNN USA. Fanôf 1996 wurke se trije jier lang by it lokale tillefyzjestasjon KRQE yn Albuquerque, yn de steat Nij-Meksiko, foar't se weromgie nei New York, dêr't se in jier foar de lanlike stjoerder FOX yn 't spier wie. 

Yn 2000 kearde se werom by CNN, dêr't se as ferslachjouster en programmamakster wurke oant se yn 2007 oerstapte nei de Amerikaanske grutte lanlike stjoerder CBS, om dêr as korrespondinte foar it jûnsnijs te wurkjen. Letter waard Wallace oansteld as haadferslachjouster en útfierend regisseur by de stjoerder iVillage, wêrfoar't se û.m. *[[first lady]]* Michelle Obama, minister fan Wolwêzen en Folkssûnens Kathleen Sebelius, fise-presidintsfrou Jill Biden, en sjongster Alicia Keys ynterviewde. Yn 2012 wûn Wallace de *[[Gracie Award]]* foar treflike ferslachjouwing. Yn 2013 waard se op 'e nij oannommen troch CNN.

### Priveelibben
Wallace is troud mei tillefyzjeprodusint Matt Saal, dy't earder foar MSNBC de *Rachel Maddox Show* makke, mar op 't heden as útfierend produsint wurket foar Bloomberg Television. Hja hawwe twa dochters, Hattie en Lily. It gesin wennet oan 'e Upper West Side fan Manhattan, yn it sintrum fan 'e stêd New York.

## Keppelings om utens
*  Profyl fan Kelly Wallace op CNN.com
*  Folsleine filmografy fan Kelly Wallace yn 'e ''Internet Movie Database'' (IMDb)
Douglas Aircraft Company

**Douglas Aircraft Company** wie in Amerikaanske fleanmasinefabryk festige yn Santa Monica, Kalifornje. Sûnt 1997 is it bedriuw part fan de eardere konkurrint Boeing.

De Douglas Corporation waard op 5 july 1921 oprjochte troch Donald Wills Douglas dy't earder foar Martin wurke hie. Nei in reörganisaasje waard de namme op 30 novimber 1928 wizige yn *Douglas Aircraft Company*. Op 28 april 1967 fusearre dat bedriuw mei fleantúchfabrikant McDonnell Aircraft ta McDonnell Douglas, dat yn 1997 oernaam waard troch Boeing.

Douglas hat in soad betsjut foar de boargerloftfeart mei syn DC (*Douglas Commercial*)-searje, dy't begûn mei de modellen DC-1, DC-2 en in skoftke letter de wrâldferneamde DC-3. Douglas makke ek doe al militêre tastellen, fral foar de Amerikaanske Marine (United States Navy).

## Fleanmasines

 

Fleamasinemodel, in kar:
* DT torpedo bommesmiter
* DWC world cruiser
* M-1, M-2, M-3, M-4 mail plane (postfleanmasines)
* C-1 
* T2D
* O-2 
* Gamma
* Delta
* 8A/A-17
* Douglas TBD Devastator
* BT/SBD Dauntless - 5936 
* DC-1
* DC-2 - 193 
* DC-3 - 10.655 
* DC-4 (C-54)
* DC-5
* DC-6
* DC-7
* DC-8
* DC-9
* DC-10 - 386 
* DB-7 Boston/Havoc A-20 - 7385 
* A-26/B-26 Invader - 1355 
* AD (A-1) Skyraider - 3180 
* F4D (F-6) Skyray
* A3D (A-3) Skywarrior
* A4D (A-4) Skyhawk - 2980 
* Skyrocket
* C-74/124 Globemaster
* C-133 Cargomaster
* B-66 Destroyer
* KC-10 Extender - 62 
* MD-80
* MD-90
* MD-90-30T Trunkliner
* MD-11 - 200 
* C-17 Cargomaster
* MD-12
* MD-95
* T-45A Goshawk

## Keppeling om utens
* Skiednis fan Douglas
Winston-Salem (Noard-Karolina)

**Winston-Salem** is in stêd yn de Amerikaanske steat Noard-Karolina. Neffens ynwennertal is it de 107e stêd yn de Feriene Steaten (2000) en nei oerflak de 59e stêd.

## Demografy
Fan de befolking is 13,7 % âlder as 65 jier en 33,4 % is ienpersoanshúshâlding. De wurkleazens beslacht 3,6 % (sifers folkstelling 2000).

Likernôch 8,6 % fan de befolking fan Winston-Salem bestiet út hispanics en latino's, 37,1 % is fan Afrikaansk komôf en 1,1 % fan Aziatyske oarsprong.

It ynwennertal gie omheech fan 167.254 yn 1990 nei 185.776 yn 2000.

## Klimaat
Yn jannewaris is de temperatuer trochsneed 3,8&nbsp;°C, yn july is dat 25,5&nbsp;°C. Der falt trochstrings 1130,8 mm delslach it jier (mjitperioade 1961-1990).

## Ynwenners
* B.o.B (1988), rapper
* John Harrington Bland (1968), akteur
* Pam Grier (1949), aktrise
* Wess Johnson (1945-2009), sjonger
* Clarence Paul (1928-1995), songwriter en muzykprodusint
John Erskine, greve fan Mar

"**John Erskine, greve fan Mar**" of "**Jan Erskine, greve fan Mar**" hat yn de Wikipedy ferskate betsjuttings:

* John Erskine, greve fan Mar (stoarn yn 1555), in Skotsk ealman
* John Erskine, greve fan Mar (stoarn yn 1572), in Skotsk ealman
* John Erskine, greve fan Mar (1558-1634), in Skotsk ealman
* John Erskine, greve fan Mar (1585-1654), in Skotsk ealman
* John Erskine, greve fan Mar (stoarn yn 1668), in Skotsk ealman
* John Erskine, greve fan Mar (1675-1732), in Skotsk ealman en opstanneling
* John Francis Erskine, greve fan Mar (1741-1825), in Skotsk ealman
* John Thomas Erskine, greve fan Mar (1772-1828), in Skotsk ealman
* John Francis Miller Erskine, greve fan Kellie en Mar (1795-1866), in Skotsk ealman
* John Francis Erskine Goodeve-Erskine, greve fan Mar (1836-1930), in Skotsk ealman
* John Francis Hamilton Sinclair Cunliffe Brooks Forbes Goodeve-Erskine, greve fan Mar (1868-1932), in Skotsk ealman
Woodburn (Oregon)

**Woodburn** is in plak (*city*) yn de Amerikaanske steat Oregon, yn Marion County. It plak leit oan de noardein fan de Willamettedelling oan de Interstate 5 tusken Portland en Salem. 

## Keppeling om utens
* Statistiken, kaarten en oare ynformaasje oer Woodburn op city-data.com
Gracie Award

De ***Gracie Awards*** binne in groep fan rom 40 Amerikaanske prizen fan, foar en oer froulju dy't sûnt 2005 elts jier útrikt wurde oan persoanen dy't in foarbyldige bydrage levere hawwe oan 'e elektroanyske media.

## Algemien
De útrikking fan 'e priis is yn 'e hannen fan 'e Alliance for Women in the Media Foundation (AWM), en de prizen binne ferneamd nei de Amerikaanske komediënne Gracie Allen. De útrikkingsseremoanje is twadielich en bestiet út in formeel jûnsgala en in folle ynformelere lunchgearkomste. Op it jûnsgala, dat ornaris holden wurdt yn it Beverly Hilton Hotel yn Los Angeles, wurde de lanlike prizen útrikt dy't de hiele Feriene Steaten beslane. Op 'e lunchgearkomsten, yn New York, wurde pleatslike en regionale prizen útrikt en wurdt online- en studintewurk bekroane.

## Kategoryen

* treflike aktrise yn in trochbraakrol
* treflike aktrise yn in byrol yn in drama
* treflike aktrise yn in byrol yn in komeedzje of musical
* treflike aktrise yn in fêste of gastrol
* treflike aktrise yn in haadrol yn in drama
* treflike aktrise yn in haadrol yn in komeedzje of musical
* treflike cast - komeedzje
* treflike cast - drama
* treflike dokumintêre
* treflik drama
* treflike famyljeprogrammiëarring
* treflike ferslachjouster
* treflike humoristyske nijsreportaazje
* treflike komeedzje
* treflik lifestyle/sûnensprogramma
* treflik *live*-talint: sportprogramma
* treflik moarns/middeispresintatrise
* treflike nijslêzer - nijs of aktualiteiterubryk
* treflike *[[online]]*-presintatrise of -ferslachjouster
* treflike *online*-produsinte
* treflik oarspronklik *online*-programma - audio
* treflik oarspronklik *online*-programma - nijs/dokumintêre
* treflik oarspronklik *online*-programma - op himsels steande fideo
* treflik oarspronklik *online*-programma - searje
* treflik praatprogramma - entertainment/ynformaasje
* treflik praatprogramma - nijs
* treflik praatprogramma of ynterviewsegmint
* treflike presintatrise - entertainment/ynformaasje
* treflike presintatrise - lifestyle/sûnens
* treflike presintatrise - nijs/non-fiksje
* treflike produsinte - dokumintêre/reality
* treflike produsinte - entertainment
* treflike produsinte - nijs
* treflik realitytillefyzjeprogramma
* treflike regisseur - entertainment
* treflike regisseur - nijs
* treflike searje
* treflike serieuze nijsreportaazje
* treflike *special*
* treflik sportprogramma
* treflik ûndersyksprogramma of treflike ûndersyksreportaazje

## Keppelings om utens
*Offisjele webside fan 'e ''Gracie Awards''
Praatprogramma

In **praatprogramma**, ek wol oantsjut mei de Ingelske term **talkshow**, is in tillefyzje- of (minder faak) radioprogramma, wêrby't it haadoandiel út praten bestiet. Ornaris hat dêrby de presintator fan it oangeande programma yn 'e studio ien of mear persoanen te gast, mei wa't hy of sy efterinoar of soms ek trochinoarhinne in fraachpetear oangiet.

Der besteane ferskillende subsjenres fan it praatprogramma. Ien fan 'e bekendsten dêrfan is dy dy't poer oan it nijs of de aktualiteit wijd is, en dy't sadwaande faak tige earnstich fan toan is (bgl. *Pauw* of *Buitenhof*). Oare praatprogramma's geane oer in beskaat ûnderwerp, lykas sport (*Voetbal Inside*), sûnens (*Dr. Phil*), it sakelibben (*Business Class*) of dingen dy't taspitst op in froulik publyk (*Oprah*, *Koffietijd*). Wer oare praatprogramma's binne humoristysk fan toan (*Jensen*, *Late Night with Jimmy Fallon*), wêrby't it faak suver de bedoeling liket om safolle mooglik fragen sa ad rem mooglik te beäntwurdzjen, ek al is dêrtroch de eigentlike ynformaasje-oerdracht frijwol nihyl.

By in protte Amerikaanske praatprogramma's hat de presintator in assinstint, de ko-presintator, dy't yn it Ingelsk faak as *sidekick* oantsjut wurdt.
Laird

In ***laird*** (útspr.: [lɛɘrd]; likernôch: "lêrd") is in Skotsk wurd dêr't de eigner fan in lângoed yn Skotlân mei oantsjut wurdt. Yn 'e Skotske maatskiplike rangoarder stiet sa'nent ûnder in baron, mar boppe in boargerhear (*gentleman*). De titel soe ferlike wurde kinne mei de jonker fan alearen.

De titel *laird* mei tsjintwurdich by wet allinnich mar fierd wurde troch de eigner fan in lângoed (d.w.s. in bûtenpleats mei lânerijen), dy't as sadanich erkend is troch it Hof fan de Lord Lyon, de heechste autoriteit op it mêd fan 'e Skotske heraldyk. Sokke *lairds* wurde yn 'e regel oantsjut as [*foarnamme*] [*efternamme*] of [*lângoed*], wêrby't *of* oerset wurde kin as "fan" (dus bgl. John Graham fan Claverhouse of Donald Cameron fan Lochiel).

Histoarysk waarden lytse, plattelânske *lairds* faak oantsjut as *bonnet lairds* ("baret-*lairds*"), om't dy yn 'e regel in Glengarry-baret (*Glengarry bonnet*) droegen, in swart opsteand kopdeksel, by de râne lâns fersierd mei in bân fan tartanstof en mei in plomke oan 'e rjochtersydkant.

It Skotske *laird* stammet fan it Angelsaksyske *hlafweard*, dat letterlik "breawarder" betsjut. It Ingelske wurd *lord* ("hear") hat deselde oarsprong, mar betsjut net itselde as it Skotske *laird*, mei't *lord* dúdlik in hegere aadlike titel is.
Ghostwriter

In ***ghostwriter*** (útspr.: ['ɡo:stɹai̯təɹ]; likernôch: "goostraiter") is in Ingelsk wurd dat letterlik "spûkskriuwer" betsjut. Hjirmei wurdt immen bedoeld dy't ûnder oarmans namme skriuwt, en dat op fersyk fan dy oare docht. De publikaasje ferskynt dan as wie dy skreaun troch de opdrachtjouwer. *Ghostwriters* wurde gauris ynskeakele om te helpen by it skriuwen fan autobiografyen fan persoanen dy't sels net botte literêr oanlein binne (lju út 'e sportwrâld, bygelyks), of om't der traumatyske ûnderfinings op papier komme moatte dy't foar dejinge dy't dy foarfallen trochstien hat, noch te pynlik binne om der op sa'n wize mei om te gean. Ek taspraken wurde wol skreaun troch *ghostwriters*.
Fryske Boekewiken

De **Fryske Boekewiken** waard fan 2004 oantemei 2009 organisearre troch It Fryske Boek.

It barren waard ein febrewaris en bejin maart organisearre, mei de opset dat oeral yn Fryslân literêre eveneminten hâlde wurde soenen, troch lêsgroepen, bibleteken en oaren. It begjin wie it Fryske Boekebal. Alle jierren waard it Boekenijs útjûn, in oersjoch fan nije Fryske boeken. Under de Fryske Boekewiken wie der in Frysk Boekewikegeskink foar de keapers fan in Frysk boek. De Fryske Boekewiken wienen yn it stee kaam fan de eardere Fryske Boekewike.
Jongbloed BV

**Jongbloed** (*Jongbloed Uitgeversgroep BV*) is in útjouwerij op It Hearrenfean, spesjalisearre yn it printsjen fan bibels en lieteboeken.
Jongbloed BF hat him foaral talein op it drukken op tige tin papier, lykas 24 grams. Dêrmei hawwe boeken fan likernôch 2.200 siden in dikte fan twa sm. Sa kinne tsjokke boeken, lykas de bibel, tin bliuwe en binne se maklik mei te nimmen. 

Jongbloed BF is fuortkommen út de printerij fan Auke Jongbloed yn Ljouwert. Dy begûn healwei de 19e iuw mei it printsjen fan bibels en lieteboeken. Begjin 20e iuw waard Jongbloed in NF. 

Njoggetich prosint fan de bibels dy't by Jongbloed printe wurde binne foar de eksport. Yn hast alle lannen dêr't bibels yn omrin binne fynt men bibels fan Jongbloed. 

Per 1 septimber 2009 is Utjouwerij Medema part fan Utjouwrij Jongbloed. De aktiviteiten yn Vaassen waarden ferpleatst nei It Hearrenfean; publikaasjes fan Medema ferskine noch wol ûnder it eigen label. Mids 2011 waarden ek de aktiviteiten fan it dat jier fallyt ferklearre Inspirit Media troch Jongbloed oernaam. Yn novimber 2017 naam Jongbloed de útjouwerij Ark Media oer.

Jongbloed mei sûnt simmer 2013 it predikaat ‘Keninklik' fiere en hjit sûnt Royal Jongbloed. It bedriuwslogo krige doe in kroantsje.

Yn 2022 waard Utjouwerij Jongbloed oernaam troch de Eisma Mediagroep út Ljouwert. De namme fan Jongbloed waard doe feroare yn **Jongbloed Christelijke Media**. De direkteur fan Jongbloed komt yn it direksjeteam fan de Eisma Media Groep en sil lieding jaan bliuwe oan Jongbloed
Benzinemotor

In **benzinemotor** is in motor dy't mechanyske arbeid leveret middels it ferbaarnen fan benzine.

De measte benzinemotors binne sûgermotors, dy't neffens it twatakt- of it fjouwertaktprinsipe wurkje, mar ek wankelmotors rinne meastentiids op benzine.

Hast alle benzinemotors binne mingselmotors of ottomotors (brânstof en lucht wurde fermongen foar de kompresje), ferneamd nei de Dútske útfiner Nicolaus Otto. De measte mingselmotors binne ûntwurpen foar it rinnen op benzine. Dêrom wurdt "benzinemotor" faak as synonym foar mingselmotor brûkt. Lykwols kinne in protte benzinemotors frijwat ienfâldich omboud wurde foar it gebrûk fan oare brânstoffen, lykas etanol, wetterstof of lpg.
Spienhôf

In **spienhôf** of **areola**, ek wol bekend ûnder de oantsjutting **tepelhof**, hoewol't dat eins in hollanistyske ynterferinsje is, is yn 'e minsklike anatomy it donkerkleurige stikje hûd om 'e spien (tepel) hinne. In spienhôf is yn 'e regel rûn, mar soms ek wol ovaal, en by blanke minsken is it meast readich of dûnkerrôze. By minsken fan it mongoloïde ras is it brún, wylst it by negroïde minsken in donkerbrune oant swarte kleur hat. Spienhôven binne gefoeliger as gewoane minsklike hûd, mar net sa gefoelich as de spien sels.

It synonym 'areola' wurdt ek wol brûkt foar de ferkleuring om in pûst hinne; de Latynske namme foar in spienhôf is dan ek spesifiker: *areola mammae*.
Ronny Bierman

**Ronny Greetje (Ronny) Bierman** (Amsterdam, 12 july 1938 - dêre, 3 febrewaris 1984) wie in Nederlânsk aktrise en sjongster.

Ronny Bierman wie ien fan de earste learlingen fan de Kabaretskoalle Bob Bouber, de lettere Akademy foar Lytskeunst. Se wie faak te sjen op telefyzje en yn films.

Nei har oplieding oan de *Academie voor Kleinkunst* yn Amsterdam debutearre Ronny Bierman yn 1962 yn de musical *[[Free as Air]]*. Dêrnei hie se súkses as komédiënne en spile se yn tal fan musicals, telefyzjerigen, toanielstikken en films. Se die mei oan it paadsljochtsjend kabaret Lurelei en it Rotterdamsk Toaniel. Se spile bekende rollen yn de musical *Anatevka* (1966) en de telefyzjesearje *'t Schaep met de 5 pooten* (1969-1970). Ek spile hja Frou van Duin yn *Merijntje Gijzen* (1974) en trije jier earder Blonde Greet yn de koartswilige film *Wat Zien Ik!?* fan Paul Verhoeven. Yn 1972 wie se mei Jenny Arean en André van Duin op telefyzje te sjen yn de muzukproduksje *Het meisje met de blauwe hoed*. Yn 1976 spile se tegearre mei Rijk de Gooyer yn it blijspul *Quitte of dubbel*, dat letter ferfilme wurde soe. 
Fierder wie se faak gast yn telefyzjeprogramma's. Se was panellid yn *Avro's puzzeluur* en gastpresintatrise bij *Avro's sportpanorama*.

In 1983 moast se har rol yn in blijspul oer jaan meidat se slim siik waard. Se stoar in skoftke letter yn de âldens fan 45 oan de gefolgen fan leverkanker.
Se kaam te hôf op it Amsterdamsk begraafplak Zorgvlied, mar wilens is har grêf leechmakke.

## Filmografy
* De dertig seconden (1964)
* Jij en ikke (1965)
* Mijn broer en ik (1967)
* 't Schaep met de 5 pooten (1969-1970)
* Onkruidzaaiers in Fabeltjesland (1970)
* Wat Zien Ik!?  (1971)
* Kapsalon  (1972)
* De inbreker (1972)
* Het meisje met de blauwe hoed (1972)               
* Citroentje met Suiker (1973-1974)
* Frank en Eva (1973)
* Merijntje Gijzen, 1e episoade (1974)
* Heb medelij, Jet! (1975)
* Hotel de Botel (1976)
* Bloedverwanten  (1977)
* Quitte of Dubbel (1977)
* De Mantel der Liefde (1978)
* Kant aan m'n broek! (1978)
* Goed volk (1979)
* Man alleen (1983)
* Kanaal 13 (1983)
* Dolly Dots (film) (1983)

## Lieten
* *Loe, d'r ligt een lijster in de la*
* *He Knul*
* *Met negen huishoudens op een trap* (mei Leen Jongewaard)
* *Greetje en Jansie* (mei Adèle Bloemendaal)
* *Ach de mens op aarde* (mei Piet Romer)
* *Moeder is dansen*
* *Trui gaat filmen*
* *Wees een beetje aardig*
* *Grijpstra en De Gier*
* *De gulle gever*
* *We willen wat anders*
* *Ogen dicht en droom*